קנטאור

קנטאורית, מאת [[ג'ון לה פרג']]
הקנטאורים הידועים בעברית גם בשם צנטאורים או הסילנים, היו במיתולוגיה היוונית גזע של יצורים בעלי פלג גוף עליון של אדם ופלג גוף תחתון של סוס. הקנטאורים תוארו לרוב כפראיים ואכזריים וסימלו הפקרות, תאווה חייתית והשתכרות.

הקנטאורים היו בניהם או נכדיהם של איקסיון , הרוצח הראשון, ושל נפלה , האישה שהאלים בראו מענן. לפי גרסאות אחרות הקנטאורים היו צאצאים של הזדווגות איקסיון, או בנו קנטאורוס, עם סוסות. הקנטאורים היו קשתים מעולים, ולכן דמותם מסמלת את מזל קשת בגלגל המזלות. ברבות מאגדות המיתולוגיה הם נהגו לרדוף אחרי נערות חסרות מגן כדי לאנוס אותן.

==מיתוסים מרכזיים==
===הקנטאורים והרקולס===
כחלק מ-12 משימותיו של הרקולס לכפר על רצח אשתו וילדיו, הוא נשלח להביא את חזיר הבר ששכן בהר ארימנתוס - חזיר אשר היה פושט על אזור פסופיס וזורע הרג והרס. בדרך התארח הרקולס אצל הקנטאור פולוס שהגיש לו בשר צלוי, אף שקנטאורים נוהגים לאכול רק בשר נא. פולוס שמר אצלו את כד היין המשותף לכל הקנטאורים, אך חשש למזוג ממנו לאורחו. הרקולס הרגיע אותו ופתח את הכד. לריח היין נזעקו הקנטאורים, חמושים בסלעים ועצי אשוח. כשפרצו למערה הניס אותם הרקולס בגזרי עצים בוערים ובמטחי חיצים. הרקולס רדף אחריהם ואחר כך חזר למערתו של פולוס. כאשר חזר למערתו של פולוס מצאו הרקולס מת. בהיעדרו בדק פולוס חץ מחיציו של הרקולס וניסה להבין מה מקור כוחו. החץ נשמט מידיו, שרט את רגלו, וסקרנותו עלתה לו בחייו. הרקולס עצמו נהרג מאוחר יותר בשל נקמתו של הקנטאור נסוס, שגרם לאשתו דיאנירה בעורמה למשוח את גלימתו ברעל.

===כירון===
הקנטאור כירון היה שונה מחבריו. הוא היה חכם ונדיב וניהל מעין בית ספר, בו חונכו רבים מגיבורי המיתולגיה היוונית, בין השאר הרקולס, הרופא אסקלפיוס והגיבורים יאסון ואכילס. על כירון סיפרו שהוא גילה והורה את תורת הרפואה, בצד מדעים אחרים.
כירון הוא בנו של קרונוס.

==הקנטאורים באמנות ובספרות ==
הקנטאורים מופיעים בסיפורי פנטזיה רבים, כגון דברי ימי נרניה, ארטמיס פאול, הרקולס, פרסי ג'קסון והאולימפיים והארי פוטר, וכן במשחקי תפקידים רבים.

הקנטאור מופיע בספרו של דויד גרוסמן, "נופל מחוץ לזמן" (הקיבוץ המאוחד, 2011), בו הקנטאור מגלם את בן דמותו של גרוסמן שחווה אובדן ילד.

רומן הביכורים של תמיר מנדובסקי, "קנטאור" (ידיעות ספרים, 2022), מתאר את מציאות חייו של לוחם בשב"כ המנסה לחלק את חייו בין לחימה לבין חיי זוגיות ולימודים באוניברסיטה.

== גלריה ==
<gallery widths="180" heights="200" perrow="4">
Centauro, bicromo, età antonina, da albano laziale.jpg|פסל קנטאור בגלריה ברומא
Centaurzipori.jpg|פסיפס המתאר קנטאור בציפורי
Pallasetlecentaure.jpg|מינרווה והקנטאור, ציורו של סנדרו בוטיצ'לי, 1482
Giambologna-Hercules beating Centaur Nesso-Piazza della Signoria.jpg|הרקולס מכה את נסוס מאת ג'אמבולוניה בלוג'ה דיי לאנצי
Antonio Canova-Theseus and Centaur-Kunsthistorisches Museum.jpg|תסאוס מכה את הקנטאור מאת אנטוניו קנובה במוזיאון לתולדות האמנות בווינה
Group of Hercules slaying the Centaur Nessus-Uffizi Gallery.jpg|הרקולס מכה את נסוס בפסל רומי עתיק בגלריית אופיצי
Le Centaure chevauché par l'Amour-Musée du Louvre.jpg|פסל קנטאור רכוב על ידי ארוס במוזיאון הלובר
Statue of a centaur in the Vatican Museums.jpg|פסל קנטאור עם ארוס על גבו מחזיק ציד בידו הימנית ואת קשתו בידו השמאלית במוזיאון פיו קלמנטינו
Centaur and Lapith in combat-South metope-Parthenon-British Museum.jpg|קרב בין קנטאור ולפית חלק מהמטופות של הפרתנון מוצג בשיש אלגין במוזיאון הבריטי
Marine Centaur Carrying Silenus.jpg|קנטאור ימי נושא את סילנוס במוזיאון הלובר
Nessus Abducting Dejanira by Bertel Thorvaldsen at Metropolitan Museum of Art.jpg|נסוס ודיאנירה בתבליט מאת ברטל תורוואלסן במוזיאון המטרופוליטן לאמנות
</gallery>

==ראו גם==
* סאטיר
* איכתיוקנטאורים

==קישורים חיצוניים==

* 
* 

קטגוריה:יצורים מהמיתולוגיה היוונית
קטגוריה:יצורי כלאיים מיתולוגיים
קטגוריה:יצורים מיתולוגיים דמויי אדם